For at en lysstråle fra et objektpunkt til øyet (origo) skal krysse et punkt i billedplanet, kan den ikke være parallell til dette planet. En vektor som er parallell med billedplanet vil da ikke skjære dette og tilsvarer et punkt som på et vis ligger uendelig langt borte. I det projektive planet må også disse tas med på samme måte som vanlige, endelige punkt. De ligger på en linje som tilsvarer et plan i gjennom origo som er parallelt med billedplanet. Denne er derfor beskrevet ved en vektor som står normalt på billedplanet.